Nicolao Landuchio

Nicolao Landuchio —Nicolas Landuchio eta Nicola Landucci izen-deiturez ere ezaguna— (Lucca, Italia, XVI. mendea – ?) idazlea izan zen. 1562an euskarazko lehendabiziko hiztegia ondu zuen, ziurrenik Gasteizen, Arabako euskalkiko hitzekin osatua. Ia 6.000 termino bildu zituen, tartean Araban soilik erabilitako errexala (zuhaitza), edota beste euskalkietan gutxi erabiltzen diren assabeamea (amona) eta assabeaitea (aitona).BREÑAS, Estibalitz; OTSOA DE ALDA, Jabi. Arabako Euskal Hotsak. Gasteiz: GEU aldizkaria, 2002.  Manuel Larramendik hiztegiaren balioa gutxietsi bazuen ere, Koldo Mitxelenak idazkiaren garrantzia azpimarratu zuen 1958an. Eskuizkribuko letrakeretatik berak ondorioztatu zuenez, Landuchiori hiru euskaldunek lagundu zioten terminoen itzulpenak ematen. Haietatik bik lexiko aski erromantzatua zuten.FERNANDEZ DE PINEDO, Kike. Landuchioren hiztegia. Gasteiz: GEU aldizkaria, 2009. 198. zenbakia. ISSN 1133-0988 Gaur egun, hiztegiaren eskuizkribua XVII. mendetik Espainiako Liburutegi Nazionalean dago.

 Idazlanak 
 Hiztegiak 
 Dictionarium linguae cantabricae, Bocabularioa ezqueraz jaquiteco eta ezqueraz verba eguiteco, 1562
 á Nicolao Landuchio Civitatis Lucae Regionis Toscaniae Suae Vernaculae Linguae peritissimo
 a Nicolao Landuchio Civitatis Lucae Regionis Toscaniae Suae Vernaculae suae Lingua, atque Franconicae peritissimo

 Erreferentziak 

 Ikus, gainera 
 Euskal hiztegien zerrenda

Kategoria:Euskara Aro Modernoan
Kategoria:Arabako kultura
Kategoria:Italiako hizkuntzalariak
Kategoria:Arabako euskara
Kategoria:Euskal hizkuntzalariak
Kategoria:Euskara hiztegiak